CELEX: 32003D0302
Language: el
Date: 2003-04-25 00:00:00
Title: 2003/302/ΕΚ: Απόφαση της Επιτροπής, της 25ης Απριλίου 2003, για τον καθορισμό ειδικών όρων για τις εισαγωγές αλιευτικών προϊόντων από τη Σρι Λάνκα (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1286]

Avis juridique important

|

32003D0302

2003/302/ΕΚ: Απόφαση της Επιτροπής, της 25ης Απριλίου 2003, για τον καθορισμό ειδικών όρων για τις εισαγωγές αλιευτικών προϊόντων από τη Σρι Λάνκα (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1286]  

Επίσημη Εφημερίδα αριθ. L 110 της 03/05/2003 σ. 0006 - 0011

Απόφαση της Επιτροπήςτης 25ης Απριλίου 2003για τον καθορισμό ειδικών όρων για τις εισαγωγές αλιευτικών προϊόντων από τη Σρι Λάνκα[κοινοποιηθείσα υπό τον αριθμό Ε(2003) 1286](Κείμενο που παρουσιάζει ενδιαφέρον για τον ΕΟΧ)(2003/302/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στη αγορά των αλιευτικών προϊόντων(1), όπως τροποποιήθηκε τελευταία από την οδηγία 97/79/EΚ(2), και ιδίως το άρθρο 11 παράγραφος 1,Εκτιμώντας τα ακόλουθα:(1) Η Επιτροπή πραγματοποίησε επίσκεψη επιθεώρησης στη Σρι Λάνκα για να εξακριβώσει τους όρους υπό τους οποίους τα αλιευτικά προϊόντα παράγονται, αποθηκεύονται και αποστέλλονται στην Κοινότητα.(2) Οι διατάξεις της νομοθεσίας της Σρι Λάνκα, όσον αφορά την υγειονομική επιθεώρηση και την εποπτεία των αλιευτικών προϊόντων, μπορούν να θεωρηθούν ισοδύναμες με αυτές της οδηγίας 91/493/ΕΟΚ.(3) Ειδικότερα, το "Department of Fisheries and Aquatic Resources (DFAR) of the Ministry of Fisheries and Ocean Resources", είναι σε θέση να επαληθεύει αποτελεσματικά την εφαρμογή της ισχύουσας νομοθεσίας.(4) Η DFAR παρέσχε επίσημες διαβεβαιώσεις σχετικά με την τήρηση των κανόνων για τους υγειονομικούς ελέγχους και την εποπτεία των αλιευτικών προϊόντων που προβλέπονται στο κεφάλαιο V του παραρτήματος της οδηγίας 91/493/ΕΟΚ καθώς και σχετικά με την τήρηση υγειονομικών απαιτήσεων ισοδύναμων προς εκείνες που θεσπίζονται με την εν λόγω οδηγία.(5) Είναι σκόπιμο να θεσπισθούν λεπτομερείς διατάξεις σχετικά με τα αλιευτικά προϊόντα που εισάγονται στην Κοινότητα από τη Σρι Λάνκα, σύμφωνα με την οδηγία 91/493/ΕΟΚ.(6) Είναι επίσης αναγκαίο να καταρτισθεί ένας κατάλογος των εγκεκριμένων εγκαταστάσεων, των πλοίων-εργοστασίων, των ψυκτικών θαλάμων και ένας κατάλογος των πλοίων-ψυγείων που είναι εξοπλισμένα σύμφωνα με τις απαιτήσεις της οδηγίας 92/48/EΟΚ του Συμβουλίου, της 16ης Ιουνίου 1992, για τον καθορισμό των ελάχιστων κανόνων υγιεινής που εφαρμόζονται σε ορισμένα αλιευτικά προϊόντα που λαμβάνονται σε αλιευτικά σκάφη σύμφωνα με το άρθρο 3 παράγραφος 1 στοιχείο α) σημείο i) της οδηγίας 91/493/ΕΟΚ(3). Οι κατάλογοι αυτοί πρέπει να καταρτισθούν βάσει μιας ανακοίνωσης της DFAR προς την Επιτροπή.(7) Κρίνεται σκόπιμο η παρούσα οδηγία να αρχίσει να ισχύει 45 ημέρες μετά τη δημοσίευσή της, προβλέποντας την αναγκαία μεταβατική περίοδο.(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η "Department of Fisheries and Aquatic Resources of the Ministry of Fisheries and Ocean Resources" είναι η αρμόδια αρχή στη Σρι Λάνκα για την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ σχετικά με τα αλιευτικά προϊόντα.Άρθρο 2Τα αλιευτικά προϊόντα που εισάγονται στην Κοινότητα από τη Σρι Λάνκα πρέπει να πληρούν τους όρους που καθορίζονται στις παραγράφους 3, 4 και 5.Άρθρο 31. Κάθε φορτίο πρέπει να συνοδεύεται από αριθμημένο υγειονομικό πιστοποιητικό στο πρωτότυπο, δεόντως συμπληρωμένο, υπογεγραμμένο, με ημερομηνία και αποτελούμενο από ένα μόνο φύλλο, υπόδειγμα του οποίου παρατίθεται στο παράρτημα I.2. Το πιστοποιητικό πρέπει να συντάσσεται τουλάχιστον σε μία από τις επίσημες γλώσσες του κράτους μέλους στο οποίο διεξάγονται οι έλεγχοι.3. Στο πιστοποιητικό πρέπει να εμφαίνεται το όνομα, η ιδιότητα και η υπογραφή του εκπροσώπου της DFAR, καθώς και η επίσημη σφραγίδα της εν λόγω υπηρεσίας, με διαφορετικό χρώμα από εκείνο των λοιπών ενδείξεων.Άρθρο 4Τα αλιευτικά προϊόντα πρέπει να προέρχονται από τις εγκεκριμένες εγκαταστάσεις, τα πλοία-εργοστάσια, τους ψυκτικούς θαλάμους ή τα πλοία-ψυγεία που απαριθμούνται στο παράρτημα II.Άρθρο 5Με εξαίρεση την περίπτωση των χύμα κατεψυγμένων αλιευτικών προϊόντων που προορίζονται για την παρασκευή συντηρημένων τροφίμων, όλες οι συσκευασίες πρέπει να φέρουν με ανεξίτηλους χαρακτήρες τις λέξεις "ΣΡΙ ΛΑΝΚΑ" και τον αριθμό έγκρισης/μητρώου της εγκατάστασης, του πλοίου-εργοστασίου, του ψυκτικού θαλάμου ή του πλοίου-ψυγείου προέλευσης.Άρθρο 6Η παρούσα απόφαση αρχίζει να ισχύει από τις 17 Ιουνίου 2003.Άρθρο 7Η παρούσα απόφαση απευθύνεται στα κράτη μέλη.Βρυξέλλες, 25 Απριλίου 2003.Για την ΕπιτροπήDavid ByrneΜέλος της Επιτροπής(1) ΕΕ L 268 της 24.9.1991, σ. 15.(2) ΕΕ L 24 της 30.1.1998, σ. 31.(3) ΕΕ L 187 της 7.7.1992, σ. 41.ΠΑΡΑΡΤΗΜΑ I>PIC FILE= "L_2003110EL.000902.TIF">>PIC FILE= "L_2003110EL.001001.TIF">ΠΑΡΑΡΤΗΜΑ IIΚΑΤΑΛΟΓΟΣ ΕΓΚΑΤΑΣΤΑΣΕΩΝ ΚΑΙ ΠΛΟΙΩΝ>ΘΕΣΗ ΠΙΝΑΚΑ>Υπόμνημα για τη στήλη "Κατηγορία":PP: Εγκατάσταση μεταποίησης.